REGLAMENT DE RÈGIM INTERN DEL DEPARTAMENT DE CIÈNCIES HISTORICOJURÍDIQUES DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1552)
  + [Valencià](/va/acuerdo/1552)






Selector de idioma

Leer

* [Español](/es/acuerdo/1552)
* [Valencià](/va/acuerdo/1552)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT DE CIÈNCIES HISTORICOJURÍDIQUES DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT DE CIÈNCIES HISTORICOJURÍDIQUES DE LA UNIVERSITAT D'ALACANT

Data d'aprovació
:   30/06/2010

Data de publicació
:   08/07/2010

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1552.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1552)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1552)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT DE CIÈNCIES HISTORICOJURÍDIQUES DE LA UNIVERSITAT D'ALACANT&url=https://www.boua.ua.es/va/acuerdo/1552)

**Títol:** REGLAMENT DE RÈGIM INTERN DEL DEPARTAMENT DE CIÈNCIES HISTORICOJURÍDIQUES DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 30 de juny de 2010

REGLAMENT DE RÈGIM INTERN DEL DEPARTAMENT DE CIÈNCIES HISTORICOJURÍDIQUES DE LA UNIVERSITAT D’ALACANT

ÍNDEX
=====

TÍTOL PRELIMINAR

Art. 1. Naturalesa

Art. 2. Competències

Art. 3. Composició

TÍTULO I: ÒRGANS DEL DEPARTAMENT

Art. 4. Òrgans del Departament

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Art. 5. Competències

Art. 6. Composició

Art. 7. Convocatòria d’eleccions

Art. 8. Comissió Electoral

Art. 9. Procediment electoral

SECCIÓ 2a: COMISSIÓ PERMANENT DEL CONSELL DE DEPARTAMENT

Art. 10. Competències

Art. 11. Composició

SECCIÓ 3a: FUNCIONAMENT DELS ÒRGANS COL·LEGIATS

Art. 12. Règim de sessions del Consell de Departament

Art. 13. Règim de sessions de la Comissió Permanent del Consell de Departament

Art. 14. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECCIÓ DEL DEPARTAMENT

Art. 15. Competències

Art. 16: Elecció

Art. 17. Mandat, remoció, nomenament i cessament

SECCIÓ 2a: SUBDIRECCIÓ DEL DEPARTAMENT

Art. 18. Nomenament i cessament

Art. 19. Funcions

SECCIÓ 3a: SECRETARIA DEL DEPARTAMENT

Art. 20. Nomenament, substitució i cessament

Art. 21. Funcions

TÍTOL II: RÈGIM ECONÒMIC I FINANCER

Art. 22. Mitjans materials

Art. 23. Gestió pressupostària

TÍTOL III: REFORMA DEL REGLAMENT

Art. 24. Reforma del Reglament

DISPOSICIONS TRANSITÒRIES

Primera. Mandat de les persones que integren el Consell de Departament

Segona. Mandat de la persona que exerceix la direcció del Departament

Tercera. Integrants nats del Consell de Departament

DISPOSICIÓ DEROGATÒRIA

DISPOSICIÓ FINAL

TÍTOL PRELIMINAR

Article 1. Naturalesa

El Departament de Ciències Historico-jurídiques, adscrit a la Facultat de Dret és l’òrgan encarregat d’organitzar, desenvolupar i coordinar els ensenyaments en l’àmbit de les àrees de coneixement de Dret Eclesiàstic de l’Estat, Història del Dret i Dret Romà que el componen, d’acord amb la programació docent de la Universitat, com també de donar suport i fomentar les activitats i iniciatives docents i investigadores del professorat adscrit a aquest Departament.

Article 2. Competències

Corresponen al Departament les competències següents:

a- Organitzar, desenvolupar i coordinar la docència de les diferents disciplines corresponents a les seues àrees de coneixement, d’acord amb els plans d’estudi i la programació docent de les facultats i escoles.

b- Organitzar, desenvolupar i coordinar la docència en els estudis de postgrau en les matèries de la seua competència.

c- Promoure estudis d’especialització i donar suport a les activitats i iniciatives docents de les persones que l’integren.

d- Impulsar la investigació pròpia i donar suport a les activitats i iniciatives investigadores de les persones que l’integren.

e- Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.

f- Desenvolupar processos de qualitat en la docència i investigació i participar en l’avaluació de les activitats del seu personal docent i investigador i d’administració i serveis.

g- Promoure activitats d’extensió universitària, a proposta de les persones que l’integren.

h- Procurar la renovació i l’enriquiment científic, tècnic, artístic i pedagògic de les persones que l’integren.

i- Participar en l’elaboració dels plans d’estudi i en la programació de la resta d’activitats docents que afecten la/les seua/seues àrea/es de coneixement.

j- Organitzar i proposar la seua plantilla docent i investigadora i de personal d’administració i serveis, en els termes de la programació pròpia de la Universitat.

k- Participar en els procediments de selecció i promoció del personal docent i investigador, com també del personal d’administració i serveis que integre el Departament, d’acord amb el que establisquen la normativa vigent i els reglaments de la Universitat.

l- Administrar el seu pressupost i gestionar els mitjans materials d’acord amb la planificació econòmica i comptable de la Universitat.

m- Cooperar amb els altres òrgans de la Universitat en la realització de les seues funcions.

n- Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, i també per al desenvolupament dels ensenyaments d’especialització o activitats específiques de formació.

o- Determinar els procediments d’avaluació del rendiment de l’alumnat, d’acord amb els criteris generals que establisquen el Consell de Govern i les juntes de facultat o escola corresponent.

p- Qualsevol altra comesa que els assignen les lleis, l’Estatut i els reglaments de la Universitat.

Article 3. Composició

Pertanyen al Departament:

a- El personal docent i investigador de les seues àrees de coneixement.

b- Les becàries i els becaris d’investigació adscrits al Departament.

c- L’alumnat matriculat en algunes de les matèries impartides pel Departament.

d- El personal d’administració i serveis adscrit al Departament.

TÍTOL I: ÒRGANS DEL DEPARTAMENT

Article 4. Òrgans del Departament

El govern, la representació i l’administració del Departament s’articula a través dels òrgans següents:

a- Col·legiats:

- El Consell de Departament.

- La Comissió Permanent del Consell de Departament

b- Unipersonals:

- Direcció del Departament.

- Subdirecció del Departament, si escau, sempre que n’escaiga la designació d’acord amb els criteris que establisca el Consell de Govern.

- Secretaria del Departament.

CAPÍTOL I: ÒRGANS COL·LEGIATS

SECCIÓ 1a: CONSELL DE DEPARTAMENT

Article 5. Competències

Corresponen al Consell de Departament les competències següents:

a- Elaborar i aprovar la proposta de Reglament de règim intern, així com la modificació d’aquest.

b- Elegir i remoure, si escau, la persona que exercisca la direcció del Departament.

c- Proposar, si escau, la constitució de seccions departamentals.

d- Elaborar informes relatius a la creació de nous departaments, instituts universitaris d’investigació i centres, i els relatius a la creació, modificació o supressió de titulacions o ensenyaments i els seus corresponents plans d’estudis, quan afecten assignatures o especialitats de les seues àrees de coneixement.

e- Aprovar la proposta de modificació de les plantilles de personal docent i investigador i de personal d’administració i serveis.

f- Elegir i remoure, si escau, les persones que representen del Departament en les diferents comissions del centre o de la Universitat.

g- Proposar la convocatòria de places vacants dels cossos docents universitaris i elevar la proposta de les persones integrants de les comissions d’acord amb el que preveu l’Estatut de la Universitat d’Alacant.

h- Participar en els procediments d’avaluació del personal docent i investigador.

i- Participar en els procediments d’avaluació, certificació i acreditació de la Universitat que afecten les seues activitats.

j- Aprovar la proposta de pressupost i la liquidació de comptes d’aquest.

k- Establir les necessitats de personal i materials que siguen necessàries per al desenvolupament de les activitats del Departament, i gestionar els espais i mitjans materials de què dispose.

l- Aprovar el pla d’actuació docent i investigadora i la memòria anual del Departament, abans de l’inici de cada curs acadèmic.

m- Aprovar l’informe previ d’adscripció de les persones integrants d’altres departaments o a instituts universitaris d’investigació, com també els informes sobre recepció de persones integrants d’altres departaments.

n- Distribuir l’activitat docent entre els seus integrants i supervisar la qualitat de la docència que s’hi imparteix.

o- Proposar programes i estudis de postgrau i especialització en matèries pròpies de les àrees de coneixement del Departament o en col·laboració amb altres departaments, instituts universitaris d’investigació o altres centres.

p- Conèixer, coordinar i difondre les activitats investigadores de les persones que integren el Departament

q- Fixar els criteris per a avaluar i supervisar, si escau, l’activitat investigadora dels seus integrants.

r- Informar preceptivament i proposar la designació de les persones que formaran part de les comissions avaluadores per a l’obtenció del grau de doctor.

s- Proposar al rector o la rectora el nomenament de professorat col·laborador honorífic amb funcions de suport i assistència a l’ensenyament, i per a fer tasques d’investigació, entre especialistes de reconeguda competència que acrediten experiència professional fora de l’àmbit universitari.

t- Emetre informe sobre la concessió de llicències per estudis del seu professorat per a realitzar activitats docents o investigadores vinculades a una universitat, institut o centre d’investigació, nacional o estranger.

u- Conèixer, mitjançant l’informe de la persona que exercisca la direcció del Departament, l’estat d’execució del pressupost assignat pel Consell de Govern de la Universitat.

v- Aprovar el calendari electoral i fer el sorteig de les persones que formaran part de la comissió electoral.

w- Nomenar les persones encarregades de la Coordinació d’Àrea.

x- Qualsevol altra que li atribuïsca la normativa vigent.

Article 6. Composició

1. El Consell de Departament, òrgan de govern d’aquest, està format per:

a- Integrants nats: tot el personal docent i investigador doctor adscrit al Departament, que constituirà el 75 per 100 del Consell.

b- Integrants representants dels diferents col·lectius, que constituiran el 25 per 100 restant, d’acord amb la distribució següent:

- 10 por 100 elegit per i entre el personal docent i investigador no doctor i les i els becaris d’investigació. Quan el nombre de representants a elegir que corresponga a aquest col·lectiu siga igual o superior al nombre de àrees que componen el Departament, les àrees es constituiran a aquests efectes en circumscripcions electorals, i els representants es repartiran proporcionalment als membres  d’aquest col·lectiu en cada àrea, assegurant un representant per àrea.

- 10 per 100 elegit per i entre l’alumnat matriculat en les assignatures que impartisca el Departament.

- 5 per 100 elegit per i entre el personal d’administració i serveis destinat en el Departament.

Les fraccions iguals o superiors a 0,50 que resulten del repartiment es corregiran per excés i les inferiors, per defecte.

En tot cas es garantirà almenys un/a representant per cada col·lectiu.

2. La part electiva del Consell de Departament es renovarà cada dos anys, mitjançant eleccions convocades a aquest efecte per la persona que exercisca la Direcció, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.

Article 7. Convocatòria d’eleccions

1. L’elecció de representants es farà per sufragi universal, lliure, igual, directe i secret, es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris.

El sufragi és un dret personal i indelegable, i el vot no podrà ser per correu ni anticipat.

2. Seran electores i elegibles les persones integrants del Departament que, en el seu respectiu àmbit, es troben en servei actiu i efectiu, estiguen adscrites o matriculades per la modalitat de matrícula ordinària.

3. Cap persona podrà exercir el dret de sufragi actiu i passiu en més d’un cos i, si escau, circumscripció electoral. Les persones que pertanyen a més d’un hauran de comunicar a la Comissió Electoral, en el termini establit, l’adscripció a aquell en què vulguen exercir el seu dret de sufragi. En altre cas, la Comissió Electoral, d’ofici, en farà l’adscripció al cos i circumscripció menys nombrosa d’entre els quals forme part.

4. Les eleccions seran convocades un mes abans de la finalització del mandat, en sessió del Consell de Departament, durant la qual s’aprovarà el calendari electoral i es sortejaran les persones que integren la Comissió Electoral.

5. El calendari electoral inclourà les següents dates i terminis:

a- Data d’exposició pública del cens electoral provisional.

b- Termini d’adscripció a un cos o circumscripció electoral per a qui pertanya a més d’un.

c- Termini de presentació de reclamacions contra el cens provisional.

d- Data de publicació del cens definitiu.

e- Termini de presentació de candidatures.

f- Data de proclamació provisional de les candidatures.

g- Termini de presentació de reclamacions contra l’acte de proclamació provisional de candidatures.

h- Data de proclamació definitiva de candidatures.

i- Termini de campanya electoral.

j- Data de la jornada de votació i horari.

k- Data de proclamació provisional de candidatures electes.

l- Termini de presentació de reclamacions contra l’acte de la proclamació provisional de candidatures electes.

m- Data de proclamació definitiva de candidatures electes.

6. La convocatòria d’eleccions, juntament amb el calendari electoral, es farà pública en els taulers d’anuncis del Departament i, si escau, en la pàgina web, i serà remesa al Consell d’Alumnes.

Article 8. Comissió Electoral

1. La Comissió Electoral estarà formada per un/a professor/a doctor/a pertanyent als cossos docents universitaris, que exercirà la presidència, una persona pertanyent al personal d’administració i serveis, que exercirà la secretaria, i un/a estudiant, que actuarà com a vocal, totes les persones integrants de la Comissió Electoral hauran d’estar adscrites al Departament.

La designació de les persones integrants de la Comissió Electoral es portarà a terme mitjançant sorteig públic celebrat en el Consell de Departament.

2. Les persones integrants de la Comissió Electoral són inelegibles, excepte renúncia. En aquest cas se n’efectuarà la substitució per la persona suplent que corresponga.

Quan hi haja impossibilitat manifesta de substitució entre les persones que integren un determinat col·lectiu, la persona que exercisca la Direcció del Departament podrà variar la composició de la Comissió Electoral i fer un nou sorteig per a designar les i els nous integrants.

3. Les competències de la Comissió Electoral són:

a- Publicar el cens provisional d’electores i electors.

b- Resoldre, si escau, les reclamacions contra el cens provisional i aprovar el cens definitiu.

c- Determinar el nombre de representants que s’han d’elegir en cada col·lectiu i, si escau, circumscripció electoral, de forma directament proporcional als percentatges establits en l’article 6.

d- Proclamar provisionalment les candidatures presentades, una vegada comprovades les causes d’inelegibilitat.

e- Resoldre, si escau, les reclamacions contra la proclamació provisional de candidatures i fer-ne la proclamació definitiva.

f- Constituir-se en mesa electoral, el dia fixat per a l’acte de la votació.

g- Proclamar provisionalment els candidatures electes.

h- Resoldre, si escau, les reclamacions contra la proclamació provisional de candidatures electes i fer-ne la proclamació definitiva.

i- Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.

4. La Comissió Electoral tindrà la seua seu en la secretaria del Departament, on es remetran les consultes i reclamacions dirigides a aquesta.

5. Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos dels seus integrants.

6. Els acords de la Comissió Electoral són recurribles en alçada davant el rector o la rectora de la Universitat d’Alacant.

7. Una vegada finalitzat el procés electoral, la Comissió Electoral remetrà a la Secretaria del Departament tota la documentació derivada perquè l’arxive i la custodie.

Article. 9. Procediment electoral

1. Les persones integrants de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Les persones que actuen com a suplents substituiran els i les titulars respectius en cas d’absència.

Si per incompareixença d’alguna persona integrant de la mesa electoral no fóra possible constituir-la, les que s’hi troben presents podran designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació a la persona que exercisca la direcció del Departament.

2. Quan el nombre de representants a elegir siga igual o superior al del cos electoral corresponent, les persones que integren el col·lectiu en el qual es donen aquestes circumstàncies seran proclamades, per la Comissió Electoral, integrants del Consell de Departament.

3. Quan el nombre de candidatures presentades siga igual o inferior al nombre de representants a elegir, no serà necessari fer la votació, i seran proclamades com a integrants del Consell de Departament aquestes persones.

4. Quan dos o més candidates o candidats obtinguen el mateix nombre de vots, es donarà preferència per a proclamar-lo com a integrant del Consell de Departament a qui tinga més antiguitat en la Universitat d’Alacant en el cos electoral pel qual ha presentat la seua candidatura. En el cas de l’alumnat, serà elegit el de major edat.

SECCIÓ 2a: COMISSIÓ PERMANENT DEL CONSELL DE DEPARTAMENT

Article 10. Competències

Les competències de la Comissió Permanent seran les que li delegue el Consell de Departament. No seran delegables les establides en els apartats a, b, e, f, j i o de l’article 5 d’aquest Reglament.

Article 11. Composició

La Comissió Permanent del Consell de Departament estarà formada per:

a- Integrants nats:

- La persona que exercisca la Direcció del Departament.

- La persona que exercisca la Subdirecció del Departament, en el cas que n’escaiga el nomenament.

- La persona que exercisca la Secretaria del Departament

b- Integrants per elecció:

- La persona que exercisca la coordinació de l’Àrea de Dret Eclesiàstic de l’Estat, elegida pel Consell de Departament entre les i els membres integrants doctors i doctores de l’àrea.

- La persona que exercisca la coordinació de l’Àrea d’Història del Dret, elegida pel Consell de Departament entre les i els integrants doctors i doctores de l’àrea.

- La persona que exercisca la coordinació de l’Àrea de Dret Romà, elegida pel Consell de Departament entre les i els integrants doctors i doctores de l’àrea.

- Una persona en representació del personal docent i investigador no doctor i becaris d’investigació no doctors i becaris d’investigació, elegida per i entre integrants del col·lectiu esmentat.

- Una persona en representació de l’alumnat, elegida per i entre integrants del col·lectiu esmentat.

- Una persona en representació del personal d’administració i serveis, elegida per i entre integrants del col·lectiu esmentat.

SECCIÓ 3a: FUNCIONAMENT DELS ÒRGANS COL·LEGIATS

Article 12. Règim de sessions del Consell de Departament

El Consell de Departament es reunirà:

a- En sessió ordinària, almenys dues vegades al semestre.

b- En sessió extraordinària, sempre que siga convocat per la persona que exercisca la direcció, a iniciativa pròpia o quan ho sol·licite, almenys, una cinquena part dels seus integrants.

Presidirà les sessions el director o la directora del Departament, i actuarà com a secretària la persona que exercisca la Secretaria del Departament.

Article 13. Règim de sessions de la Comissió Permanent del Consell de Departament

La Comissió Permanent del Consell de Departament es reunirà tantes vegades com siga necessari, a instància de la persona que exercisca la direcció o quan ho sol·liciten, almenys, una cinquena part dels seus integrants.

Presidirà las sessions el director o la directora del Departament, i actuarà com a secretària la persona que exercisca la Secretaria del Departament.

Article 14. Règim jurídic i funcionament dels òrgans col·legiats

1. La convocatòria dels òrgans col·legiats, que es comunicarà preferentment per via electrònica, correspondrà a la persona que exercisca la presidència i haurà de ser notificada assegurant que la reben els seus integrants amb una antelació mínima de quaranta-vuit hores, excepte els casos d’urgència.

La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels integrants en el mateix termini.

L'ordre del dia serà fixat pel Director o Directora, que exercirà la seua presidència. En la seua confecció es tindrà en compte, si escau, les peticions d'almenys un 10% dels integrants que hagen estat formulades amb suficient antelació.

2. Excepte disposició contrària d’aquest Reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d’acords requerirà la presència de les persones que exercisquen la presidència i la secretaria o, si escau, de les persones que els substituïsquen, i de la meitat almenys de la resta de components, en primera convocatòria.

Si no hi haguera quòrum, l’òrgan col·legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència de les persones que exercisquen la presidència i la secretaria, o de qui els substituïsquen, i l’assistència de la tercera part d’integrants de l’òrgan.

3. Els acords seran adoptats per majoria simple d'assistents a la sessió, excepte aquells casos en què la normativa vigent preveja una majoria qualificada.

Excepte previsió expressa en contrari en la normativa vigent, les referències al règim d'acords es computaran tenint en compte el nombre d'integrants que a cada moment componguen l'òrgan.

No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presentes la totalitat d'integrants de l'òrgan col·legiat i siga declarada la urgència de l'assumpte pel vot favorable de la majoria absoluta.

4. Les persones integrants de l'òrgan col·legiat podran fer constar en acta el seu vot contrari a l'acord adoptat, la seua abstenció, o el sentit del seu vot favorable, així com, els motius que ho justifiquen. Podran així mateix sol·licitar la trascripción íntegra de la seua intervenció o proposta, aportant, en el termini que assenyale el president o la presidenta, el text que es corresponga fidelment amb la seua activitat, fent-se així constar en l'acta o unint-se còpia a la mateixa. Els qui discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

5. Les votacions seran a mà alçada. No obstant això, la votació serà secreta quan es tracte d'elecció de persones o quan així ho sol·liciten una cinquena part, almenys, de les i els assistents.

6. Excepte disposició en contrari en la normativa vigent, qualsevol integrant podrà delegar el seu dret en una altra persona integrant o component del mateix.

La delegació haurà de constar per escrit i notificar-se a la presidència de l'òrgan en el moment de la constitució de la sessió.

A l'efecte d'establir quòrum per a la vàlida constitució de l'òrgan, així com, les majories per a l'adopció d'acords, es considerarà present a la persona que haja exercit la delegació i s'atorgarà eficàcia al vot que per ella emeta la persona en qui va delegar.

CAPÍTOL II: ÒRGANS UNIPERSONALS

SECCIÓ 1a: DIRECCIÓ DEL DEPARTAMENT

Article 15. Competències

1. Corresponen a la persona que exercisca la Direcció del Departament aquestes competències:

a- Representar el Departament, dirigir-lo i coordinar-ne la gestió ordinària.

b- Convocar i presidir les reunions del Consell de Departament i de la Comissió Permanent, assegurant el compliment de les lleis i d’aquest Reglament, dirigint i moderant les deliberacions, com també suspendre-les quan aprecie que concorre causa justificada.

c- Executar els acords adoptats pel Consell de Departament.

d- Informar el Consell de Departament dels acords adoptats i actuacions seguides per la Comissió Permanent.

e- Supervisar l’execució dels plans d’activitats a desenvolupar pel Departament i elaborar la memòria anual d’aquestes.

f- Vetlar pel compliment de la dedicació del personal docent i investigador.

g- Dirigir l’activitat del personal d’administració i serveis adscrit al Departament.

h- Proposar al rector o rectora el nomenament de les persones que exerciran la Secretaria i, si escau, la Subdirecció.

i- Informar el Consell de Departament, almenys semestralment, de l’estat d’execució del pressupost assignat pel Consell de Govern de la Universitat d’Alacant.

j- Qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que hi puga delegar el Consell de Departament.

2. En cas de vacant, absència, malaltia o altra causa legal, les funcions de la persona que exercisca la Direcció seran assumides per la persona que exercisca la Subdirecció del Departament. Quan el Departament no dispose d’aquesta figura, aquestes funcions seran assumides per qui exercisca la Secretaria del Departament.

Article 16. Elecció

1. El Consell de Departament elegirà la persona que exercisca la Direcció entre el seu professorat doctor pertanyent als cossos docents universitaris amb vinculació permanent a la Universitat.

2. L’elecció de director o directora de Departament serà per votació nominal i secreta. El vot serà personal i indelegable, sense que siga admissible el vot anticipat.

3. Amb una antelació mínima d’un mes per a concloure el període de mandat ordinari, se celebrarà una sessió del Consell de Departament en la qual es convocaran les eleccions, i es determinarà la data i l’horari de la sessió de Consell de Departament en la qual es votarà, i que serà convocada amb aquest exclusiu objecte.

4. En la sessió del Consell de Departament en la qual haja de portar-se a terme l’elecció, amb caràcter previ a l’inici d’aquesta, es farà el sorteig públic de la mesa electoral entre les i els integrants presents del Consell. No podran formar part d’aquesta les persones que opten a l’elecció.

5. La mesa electoral estarà formada per tres integrants, i s’intentarà que detenten la representació dels col·lectius del professorat, alumnat i personal d’administració i serveis.

La mesa electoral resoldrà les reclamacions que pogueren ocasionar-se en la votació, escrutini i proclamació de la candidata i candidat electe i adoptarà les mesures necessàries per a garantir el secret de la votació.

Exercirà la presidència d’aquesta sessió del Consell de Departament el personal docent i investigador de la mesa electoral. En cas que la mesa estiga integrada per més d’una persona d’aquest col·lectiu, la presidència correspondrà a la de més antiguitat en la Universitat d’Alacant.

6. Una vegada conclosa la votació, la mesa electoral farà, en la mateixa sessió del Consell, l’escrutini, que tindrà caràcter públic.

7. Resultarà elegida la candidatura que obtinga el major nombre de vots. Els casos d’empat es resoldran a favor de qui tinga més categoria en els cossos docents universitaris i, si persisteix la igualtat, a favor del de la major jerarquia i antiguitat en la Universitat d’Alacant en el cos corresponent.

8. Si no s’hi presentara cap candidatura, el director o directora cessant o qui exercisca les seues funcions continuarà exercint-les. En aquest cas, s’efectuarà una nova convocatòria per a l’elecció de la persona que exercisca la direcció en el termini màxim d’un mes.

Article 17. Mandat, remoció, nomenament i cessament.

1. El mandat del director o directora serà de dos anys. La seua reelecció serà possible una sola vegada.

2. La persona que exercisca la direcció del Departament podrà ser remoguda pel Consell de Departament. La moció de censura haurà de ser presentada, almenys, per una cinquena part d’integrants del Consell, i requerirà per a ser aprovada el vot favorable de la majoria absoluta dels seus integrants.

Seran d’aplicació en aquests casos les previsions que arreplega l’article 85 de l’Estatut de la Universitat d’Alacant.

3. El nomenament i el cessament de la persona que exercisca la direcció, d’acord amb les propostes del Consell de Departament, corresponen al rector o rectora.

SECCIÓ 2a: SUBDIRECCIÓ DEL DEPARTAMENT

Article 18. Nomenament i cessament

1. El rector o rectora, a proposta de la Direcció de Departament, nomenarà el subdirector o subdirectora, quan n’escaiga la designació d’acord amb els criteris que establisca el Consell de Govern, a proposta de la Direcció de Departament, entre el professorat que complisca els requisits per a exercir la Direcció.

2. El subdirector o subdirectora cessarà en el seu càrrec a petició pròpia, a proposta de la Direcció o quan concloga el mandat d’aquest. En aquest l’últim cas, continuarà en el seu càrrec interinament mentre no es produïsca el nomenament de nova persona que exercisca la Direcció.

Article 19. Funcions

El subdirector o subdirectora col·labora amb la persona que exercisca la Direcció en el govern i direcció del Departament, ocupa totes les funcions que aquest li assigne o hi delegue, i el substitueix en cas de vacant, absència o malaltia.

SECCIÓ 3a: SECRETARIA DEL DEPARTAMENT

Article 20. Nomenament, substitució i cessament

1. La persona que exercisca la secretaria serà nomenada pel rector, a proposta de la Direcció del Departament, entre el professorat a temps complet adscrit a aquell.

2. En cas de vacant, absència o malaltia, la persona que exercisca la Secretaria serà substituïda pel personal docent i investigador de menys edat en el Consell de Departament.

3. La persona que exercisca la secretaria cessarà en el seu càrrec a petició pròpia, a proposta de la Direcció o quan concloga el mandat d’aquesta. En aquest últim cas, continuarà en el seu càrrec interinament mentre no es produïsca el nomenament de nova Direcció.

Article 21. Funcions

A la persona que exercisca la secretaria li correspon l’elaboració i custòdia de les actes i documents oficials del Departament, la col·laboració en la coordinació de la gestió d’aquest, donar fe dels acords del Consell, i si escau de la Comissió Permanent, i totes les funcions que li puga encomanar la Direcció.

TÍTOL II: RÈGIM ECONÒMIC i FINANCER

Article 22. Mitjans materials

1. El Departament disposarà d’un pressupost propi que li serà assignat directament pel Consell de Govern, i en el qual caldrà consignar, a més d’aquells ingressos directes de la Universitat, els que procedisquen de contractes, subvencions o altres ingressos específics del personal docent i investigador del Departament, en els termes que establisca la Universitat.

2. La distribució de les disponibilitats i dotacions materials i econòmiques del Departament entre les seues diferents àrees de coneixement haurà de respondre als principis que en el seu cas establisca sobre això el Consell de Govern i, en tot cas, atendre la seua respectiva activitat docent i investigadora.

3. La distribució dels espais i mitjans materials de què dispose el Departament entre els seus integrants haurà de portar-se a terme atenent la seua respectiva activitat docent i investigadora.

Article 23. Gestió pressupostària

1. Correspon al Consell de Departament aprovar la distribució de la proposta de pressupost del Departament, com també la liquidació de comptes d’aquest.

2. El pressupost serà gestionat d’acord amb el que preveu l’Estatut de la Universitat d’Alacant, com també la normativa de gestió pressupostària pròpia de la Universitat.

3. El director o la directora de Departament informarà, almenys semestralment, el Consell de Departament de l’estat d’execució del pressupost del Departament.

TÍTOL III: REFORMA DEL REGLAMENT

Article 24. Reforma del Reglament

1. Aquest Reglament podrà reformar-se a proposta del director o de la directora del Departament o d’un terç d’integrants del Consell de Departament.

2. L’aprovació de la proposta de reforma del Reglament requerirà un quòrum qualificat de la majoria absoluta d’integrants del Consell de Departament.

3. Una vegada aprovada, la proposta de reforma del Reglament serà elevada al Consell de Govern.

DISPOSICIONS TRANSITÒRIES

Primera. Mandat de les persones que integren el Consell de Departament

Les persones que integren el Consell de Departament d’acord amb la normativa vigent en el moment d’aprovar aquest Reglament, continuaran exercint el seu càrrec fins al compliment del seu mandat.

Segona. Mandat de la persona que exerceix la Direcció del Departament

Qui exercisca la Direcció del Departament d’acord amb la normativa vigent en el moment d’aprovar aquest Reglament, continuarà en l’exercici del seu càrrec fins al compliment del mandat previst en aquest Reglament.

Tercera. Integrants nats del Consell de Departament

Durant un termini màxim de cinc anys des de l’entrada en vigor de l’Estatut de la Universitat d’Alacant, serà integrant nat del Consell de Departament tot el personal docent i investigador doctor, com també els funcionariat dels cossos docents universitaris, adscrits al Departament, que constituirà el 75 per 100 del Consell.

DISPOSICIÓ DEROGATÒRIA

Queda derogat el Reglament de règim intern del Departament de Ciències Historicojurídiques, aprovat per acord de Junta de Govern de 6 de març de 1987.

DISPOSICIÓ FINAL

Aquest Reglament entrarà en vigor l’endemà de publicar-se en el Butlletí Oficial de la Universitat d’Alacant, després de ser aprovat pel Consell de Govern.





[Carretera Sant Vicent del Raspeig s/n  
03023 Sant Vicent del Raspeig - Alacant  
 Tel. 60 994 1579 - Fax 64 094 3225](https://www.google.es/maps/@10.865888,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12669&trk=tyah&trkInfo=tarId%5N3621626755041%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)